recursal/SuperWikiNEXT-32B huggingface dataset:
মিশরীয় চীনামাটির উদাহরণ
প্রাচীন মিশরীয় মৃৎশিল্পের বিশেষজ্ঞরা নীল নদের মাটির তৈরি সিরামিক এবং মারল ক্লে দিয়ে তৈরি রাসায়নিকগুলির মধ্যে রাসায়নিক ও খনিজ সংক্রান্ত কাঠামো এবং সিরামিক বৈশিষ্ট্যের উপর ভিত্তি করে একটি মৌলিক পার্থক্য আঁকেন। নীল নীল মাটি ইথিওপীয় পর্বতমালাগুলিতে ক্ষয়িষ্ণু উপাদানের ফল, যা নীলনদ দ্বারা মিশরে স্থানান্তরিত হয়েছিল। এই মৃত্তিকা জলের স্রোতে প্রয়াত প্লাইস্টোসিনের পর থেকে মিশরের নীল নদীর তীরে জমা হয়েছে। মারল কাদামাটি হলুদ-সাদা পাথর যা চুনাপাথরের জমাতে ঘটে। প্লাইস্টোসিনে এই আমানত তৈরি হয়েছিল, যখন নীলনদ এবং এর উপনদীগুলির আদিম জলের মিশরে পলি আনা হয়েছিল এবং তখন মরুভূমির কিনারায় জমা হয়েছিল।

প্রাচীন মিশরীয় মৃৎশিল্প তৈরির প্রকৃতি এবং সংস্থার বিষয়ে আমাদের বোঝার সমাধির চিত্রগুলি, মডেলগুলি এবং মৃৎশিল্প কর্মশালার প্রত্নতাত্ত্বিক অবশেষের উপর ভিত্তি করে। মিশরীয় সিরামিকগুলির বিকাশের একটি বৈশিষ্ট্য হ'ল যে সময়ের সাথে সাথে উৎপাদনের নতুন পদ্ধতিগুলি পুরানো পদ্ধতিগুলি পুরোপুরি প্রতিস্থাপন করে না, বরং এর পরিবর্তে পুস্তিকাটি প্রসারিত করে, ফলস্বরূপ, বস্তুর প্রতিটি গ্রুপের নিজস্ব উৎপাদন কৌশল ছিল। মিশরীয় কুমোর বিভিন্ন ধরনের সাজসজ্জা কৌশল এবং মোটিফ ব্যবহার করেছেন, যার বেশিরভাগই নির্দিষ্ট সময়ের সাথে জড়িত, যেমন অস্বাভাবিক আকার তৈরি, চেরাগুলি দিয়ে সাজসজ্জা, বিভিন্ন ফায়ারিং প্রক্রিয়া এবং চিত্রকর্মের কৌশল।

তথ্যসূত্র
---------
১৭৪২ সালে প্রকাশিত গিইয়োম দ্যলিল-এর মানচিত্রাবলী *Imperii Orientalis et Circumjacentium Regionum*
মের্কাতরের (মার্কেটর) ১৫৯৫ সালে প্রকাশিত মানচিত্রাবলীর ভেতরের মলাট
**মানচিত্রাবলী** বা **ভূচিত্রাবলী** বা **মানচিত্র গ্রন্থ** বলতে সমগ্র পৃথিবীর বা পৃথিবীর কোনও অঞ্চলের একাধিক মানচিত্রের বাঁধাইকৃত সঙ্কলনকে বোঝায়।

আকার ও ভেতরে পরিবেশিত তথ্যের পরিমাণ ও প্রকৃতি অনুযায়ী বিভিন্ন ধরনের মানচিত্রাবলী প্রকাশিত হতে পারে। কিছু ভ্রমণকারী ছোট আকারের মানচিত্রাবলী বহন করেন, যাতে সড়ক ও দিকনির্দেশনা সংক্রান্ত তথ্য দেওয়া থাকে। ভ্রমণকারীর মানচিত্রাবলী সাধারণত কুণ্ডলিত তারে বাঁধাই করা থাকে, যাতে একে সহজে সমতল করে খোলা রাখা যায়। আবার কিছু কিছু মানচিত্রাবলী অত্যন্ত বৃহৎ ও অনুপুঙ্খ খুঁটিনাটি বিবরণে সমৃদ্ধ, যেগুলি খুলে পড়তে বিশেষ অবলম্বনের প্রয়োজন হতে পারে। 
একটি আকরগ্রন্থ (রেফারেন্স) হিসেবে ব্যবহৃত সাধারণ মানচিত্রাবলীতে বিভিন্ন স্থানের ভৌগোলিক অবস্থানের উপরে জোর দেওয়া হয়। দেশের ও দেশের প্রশাসনিক উপবিভাজনগুলির রাজনৈতিক সীমানার পাশাপাশি ভূতাত্ত্বিক, ভূরাজনৈতিক, সামাজিক, ধর্মীয় ও অর্থনৈতিক পরিসংখ্যানসমৃদ্ধ মানচিত্রও অন্তর্ভুক্ত করা হতে পারে। বিশেষ বিষয়ের মানচিত্রাবলীতে একটি মাত্র বিষয়ের উপর জোর দেওয়া হয়, যেমন কৃষি বা জলবায়ু। সাধারণ মানচিত্রাবলীগুলিতে স্থানের ছবি, সারণি বা ছকে পরিবেশিত উপাত্ত, বিভিন্ন অঞ্চল সম্পর্কে বাস্তব তথ্য, এবং গ্রন্থের শেষে স্থাননামগুলির একটি নির্ঘণ্ট থাকে যাতে স্থাননামের পাশে পৃষ্ঠাসংখ্যা, এবং মানচিত্রের উল্লম্ব ও অনুভূমিক অক্ষ বরারবর স্থানটির অবস্থান সংখ্যা ও বর্ণের মাধ্যমে নির্দেশ করা থাকে। কখনও কখনও দ্রাঘিমা ও অক্ষাংশ দ্বারাও নির্ঘণ্টের স্থাননামের মানচিত্রে অবস্থান নির্দেশ করা হতে পারে। 
আধুনিক কম্পিউটার ও ইন্টারনেটের যুগে এসে বাঁধানো বই ছাড়াও কম্পিউটারের মনিটরের পর্দায় প্রদর্শনযোগ্য মানচিত্র সঙ্কলন প্রকাশ করা হয়ে থাকে।

১৬শ শতকে গেরার্দুস মের্কাতর (মার্কেটর) নামক একজন ব্যক্তি একটি মানচিত্র সঙ্কলন গ্রন্থনা করেন। তাঁর এই মানচিত্রাবলী গ্রন্থের ভেতরের মলাটে একটি অঙ্কিত ছবি ছিল, যেখানে দেখা যায় গ্রিক পুরাণের অ্যাটলাস নামের এক দৈত্য পৃথিবীকে কাঁধে নিয়ে বহন করছে। এরপরে অন্যান্য প্রকাশিত মানচিত্রাবলী গ্রন্থগুলিতেও অ্যাটলাসের ছবি রাখা শুরু হয়। তখন থেকে পাশ্চাত্যে, বিশেষ করে ইংরেজি ভাষায়, মানচিত্রাবলী বা মানচিত্র সঙ্কলনকে "অ্যাটলাস" বা এই জাতীয় নামে ডাকা হয়। ১৫৭০ খ্রিস্টাব্দে আব্রাহাম অর্টেলিয়াসের সঙ্কলিত *থিয়েটার অফ দ্য ওয়ার্ল্ড*-কে ইতিহাসের সর্বপ্রথম আধুনিক মানচিত্রাবলী হিসেবে গণ্য করা হয়।

পৃথিবী ছাড়া সৌরজগতের অন্যান্য গ্রহ ও উপগ্রহের মানচিত্রাবলীও প্রকাশ করা হয়েছে।

তথ্যসূত্র
---------

1. ↑  Greeley, Ronald; Batson, Raymond। *The NASA Atlas of the Solar System*। আইএসবিএন 978-0521561273।
***টাইগন*** হল পুরুষ বাঘ ও স্ত্রী সিংহীর মিলনে সৃষ্ট সংকর প্রাণী।

বর্ণনা
------

ক্যানবেরা চিড়িয়াখানায় টাইগন
লাইগার যতটা জনপ্রিয় টাইগন ততটা জনপ্রিয় নয়। টাইগন দেখতে অনেকটা বাঘের মত, কিন্তু এর রঙ সিংহের মত। এদের গায়ে ডোরাকাটা দাঘ বাঘ অপেক্ষা হালকা হয়।

আকার
----

একদিকে সংকর জীব লাইগার হয় বিশাল, কিন্তু অন্যদিকে টাইগন হয় খুব ছোট। এক বিশেষ জিনগত কারণে টাইগন রা বাঘ বা সিংহের তুলনায় ছোট হয়। এদের ওজন ১০০-১৮০ কিলোগ্রাম হয়।

জীববিজ্ঞান
----------

টাইগন তার বাবা-মা উভয় এর জিনই বহন করে। এদের দেহে ছোট বেলায় স্পট দেখা যায় যা সে তার মা সিংহীর কাছ থেকে পেয়েছে। অন্যদিকে, এদের ডোরাকাটা দাগ আছে যা সে তার বাবা বাঘের কাছ থেকে পেয়েছে। সিংহীদের শরীরে গ্রোথ আটকানোর এক বিশেষ জিন থাকে, যা বাঘদের থাকে না। তাই টাইগন ছোট বা বামন হয়ে যায়। আর এদের ওজন কখনওই ১৮০ কিলোগ্রাম এর বেশি হয় না।

জনন
---

সাধারণ ভাবে টাইগনরা অনুর্বর হয়। তবে স্ত্রী টাইগনদের উর্বরতার কথা শোনা গেছে। স্ত্রী টাইগনরা পুরুষ বাঘ বা সিংহের সাথে মিলিত হয় যথাক্রমে টিটিগন ও লিটিগন এর জন্ম দিতে পারে।

আরও দেখুন
---------

* বাঘ
* সিংহ
* লাইগার

তথ্যসূত্র
---------

বহিঃসংযোগ
---------

* Detailed Information of hybrid big cats.
* Liger. snopes.com.
* Questions about Animals[*স্থায়ীভাবে অকার্যকর সংযোগ*]. Gk12.iastate.edu.
***দি ইলেভেন্থ আওয়ার: আ কিউরিয়াস মিস্ট্রি*** (ইংরেজি: The Eleventh Hour: A Curious Mystery, অনুবাদ 'অন্তিম মুহূর্ত: একটি কৌতূহলী রহস্য') হল গ্রায়েম বেজ রচিত একটি চিত্রাঙ্কিত শিশুতোষ বই। এতে হোরাস দ্য এলিফ্যান্ট তার এগারতম জন্মদিনে একটি পার্টি রাখে, যেখানে সে তার দশটি বন্ধুকে (বিভিন্ন প্রাণি) এগারটি খেলা খেলতে আমন্ত্রণ জানায় এবং তার নিজের প্রস্তুতকৃত খাবারের আয়োজন করে। তবে ১১:০০ টায় তাদের খাওয়ার সময় হলে তারা দেখতে পায় তাদের খাবার কেউ একজন খেয়ে নিয়েছে। তারা একে অপরকে দোষারোপ করে এবং অবাক হয় কে সব খাবার খেতে পারে। গল্পের প্রতি পৃষ্ঠায় ছবির সতর্ক বিশ্লেষণের মধ্য দিয়ে পাঠকদের রহস্য প্রমাণ করতে দেওয়া হয়।

বইটি চিলড্রেন্‌স বুক কাউন্সিল অব অস্ট্রেলিয়া থেকে "বর্ষসেরা চিত্র সংবলিত বই" পুরস্কারের যৌথ বিজয়ী হয়।

ইতিহাস
------

বেজ আগাথা ক্রিস্টির উপন্যাস পড়ে এই বই লেখার অনুপ্রেরণা পান। তিনি গেম পার্কে প্রাণিদের পর্যবেক্ষণ করতে এবং বইয়ের জন্য ধারণা নিতে ১৯৮৭ সালে কেনিয়া ও তানজানিয়ায় যান।

রচনাশৈলী
--------

ছড়াকারে লেখা বইটিতে গুপ্ত ব্যাখ্যা সহযোগে হোরাসের ধনাট্য বাড়ি এবং পার্টির ঘটনাবলির বৃহদাকার ও জাকজমকপূর্ণ চিত্রাবলি রয়েছে। লেখক পাঠকদের চিত্রাবলি পরীক্ষণ এবং পর্যবেক্ষণের মধ্য দিয়ে চোরের পরিচয় খুঁজে বের করার আহ্বান করে। চিত্রাঙ্কনের বিশদ ব্যাখ্যার মধ্যে অপেশাদার তথ্যগুপ্তিবিদদের গুপ্ত বার্তা, গুপ্তলিখন প্রণালী ও সংকেত রয়েছে, যেমন - একটি পৃষ্ঠার সীমানায় মোর্স সংকেত রয়েছে, এবং বলরুম সংবলিত একটি পৃষ্ঠায় অতিথিদের মধ্যে কে অপরাধী সে বিষয়ক সাঙ্গীতিক ধারণা রয়েছে। বইয়ের শেষে গুপ্তলিখন প্রণালীর একটি অনুচ্ছেদে সবচেয়ে বড় ও লক্ষণীয় ধারণা দেওয়া আছে। পাঠকদের সেই পাঠোদ্ধার করতে হবে। পাঠক সিজারীয় গুপ্তলিখন ম্যাপিংয়ের মধ্যে দিয়ে চোরের পরিচয় আবিষ্কার করে এবং অপরাধী প্রাণির নামের প্রথম অক্ষর খুঁজে পায়। গুপ্তলিখনের সমাধান এই ধাঁধাঁর উত্তর নিশ্চিত করে এবং পাঠকদের নতুন চ্যালেঞ্জ দেয়।

পাঠকগণ সংকেতপূর্ণ বার্তা, চিত্রাঙ্কনের বিশ্লেষণ এবং পাঠ্য দিয়ে রহস্যের সমাধান করতে সমর্থ হয়।

প্রতিক্রিয়া
------------

কিডস বুক রিভিউয়ে বইটি সম্পর্কে বলা হয়, এটি "একটি কালজয়ী, অপ্রতিরোধ্য রহস্যধর্মী মোড় সংবলিত একটি গল্প, এটি অনুসন্ধিৎসু মনের অধিকারী যে কোন শিশুকে নিশ্চিত বিনোদন দিবে।"

পুরস্কার
--------

* ১৯৮৯: সিবিসিএ বর্ষসেরা চিত্রাঙ্কিত বই (যৌথ বিজয়ী)

তথ্যসূত্র
---------

1. ↑  
"Winners and Commended Books 1980 - 1989 - CBCA"।  চিলড্রেন্‌স বুক কাউন্সিল অব অস্ট্রেলিয়া। ২০১৪-১২-১৬ তারিখে মূল থেকে আর্কাইভ করা। সংগ্রহের তারিখ ১৪ অক্টোবর ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Graeme Base - Penguin Group (USA)"। *পেঙ্গুইন গ্রুপ*। ২২ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ১৪ অক্টোবর ২০২১।
3. ↑  ট্রাইটস, রবার্টা সিলিঞ্জার (১ ডিসেম্বর ১৯৯৪)। "Manifold narratives: Metafiction and ideology in picture books"। *চিলড্রেন্‌স লিটারেচার ইন এডুকেশন* (ইংরেজি ভাষায়)। **২৫** (৪): ২২৫–২৪২। আইএসএসএন 1573-1693। ডিওআই:10.1007/BF02355303। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "Review: The Eleventh Hour"। *কিডস বুক রিভিউ*। সংগ্রহের তারিখ ১৪ অক্টোবর ২০২১।
5. ↑  স্কোবি, সুজান, সম্পাদক (১৯৯৭)। *The Dromkeen Book of Australian Children's Illustrators*। স্কলাস্টিক অস্ট্রেলিয়া। পৃষ্ঠা ২৮–৩১। আইএসবিএন 1863886958। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
একটি ঐতিহ্যবাহী, পাং কলম পারফর্মার।
**পাং কলম** (যার অর্থ "ড্রামের গর্জন") হ'ল মণিপুরী নৃত্য । এটি মণিপুরী সংকীর্তন সংগীত এবং শাস্ত্রীয় মণিপুরী নৃত্যের প্রাণ। পাং কলম মণিপুরের একটি অনন্য শাস্ত্রীয় নৃত্য। এই নৃত্যটি পুরুষ বা মহিলারা পরিবেশন করতে পারে এবং সাধারণত বৈষ্ণবীয় রাসযাত্রায় উপস্থাপন করা হয়।

এই শৈলীতে, নর্তকীরা একই সময়ে নাচের সময় পুং (এক ধরনের হাতে পেটানো ড্রাম) বাজায়। নৃত্যশিল্পীদের একই সময়ে সুন্দর এবং অ্যাক্রোব্যাটিক হতে হবে। তারা সঙ্গীতের ছন্দ বা প্রবাহ না ভেঙ্গে এই অ্যাক্রোব্যাটিক প্রভাব ব্যবহার করে। নৃত্য একটি মৃদু ছন্দ দ্বারা শুরু করা হয়, যা ধীরে ধীরে চূড়ান্ত পর্যায়ে পরিণত হয়।

পাং কলম এর উপাদান মণিপুরী মার্শাল আর্ট থাংতা, সিত সারক এবং ঐতিহ্যবাহী মাইবি জাগোই নৃত্য থেকে নেয়া।

পাং কলমের মতো কয়েকটি নৃত্য
---------------------------

* পাংমুল - দক্ষিণ কোরিয়া এবং উত্তর কোরিয়া
* খানজলুরী, কাজবেগুড়ি, খেভসুরুলি এবং মতিউলুরী - জর্জিয়া
* জাঙ্গি - আজারবাইজান
* ইয়ারখুশতা - আর্মেনিয়া
* কিলাউট - কানাডা ( নুনাভুট, উত্তর-পশ্চিম অঞ্চল এবং ইউকন ), মার্কিন যুক্তরাষ্ট্র ( আলাস্কা ), ডেনমার্ক ( ডেনমার্ক ) এবং রাশিয়া ( চুকোটকা স্বায়ত্তশাসিত ওক্রোগ )
* ক্যারিন্ডা - বুরুন্ডি

তথ্যসূত্র
---------

1. ↑  "Pung Cholom: There's nothing solemn about this explosive dance"। *Topics* (ইংরেজি ভাষায়)। ২০২১-০১-২৩ তারিখে মূল থেকে আর্কাইভ করা। সংগ্রহের তারিখ ২০২১-০১-১৬।

বহিঃসংযোগ
---------

* মণিপুরী কবিতা
ফুলটার নাম- Pansy অন্যান্য নামের মধ্যে Viola, Pansy, Pansy Violet এই নাম গুলি উল্লেখযোগ্য। বৈজ্ঞানিক নাম - *Viola tricolor hortensis* এটি Violaceae পরিবারের একটি উদ্ভিদ। অন্যান্য প্রজাতিরঃ Viola x wittrockiana ফুলগুলি বিভিন্ন রং এর পাওয়া যায়।

বিবরন
-----

গাছটি কেবল ছয় থেকে দশ ইঞ্চি উচ্চ হয় এবং দশ থেকে বারো ইঞ্চি পর্যন্ত প্রসারিত হতে পারে। তারা সূর্যালোক পড়ে এমন অথবা semi-shadeতে ভাল বৃদ্ধি হয় এবং ঠান্ডা আবহাওয়া সহ্য করতে পারে। এর রঙ হয় বেগুনি, নীল, হলুদ ও সাদা।

চাষপদ্ধতি
---------

Pansy একটি বগানের ফুল হিসেবে চাষ করা হয়। টবে, বাগানে সব জায়গায় এটা চাষ করা যায়। সারযুক্ত দো-আঁশ মাটি এবং ঠাণ্ডা ও আর্দ্র আবহাওয়া এই ফুল চাষের বিশেষ উপযোগী। নাম pansy ফরাসি শব্দ pensée থেকে এসেছে যার অর্থ remembrance। আধুনিক Pansy (V × wittrockiana) হাইব্রীড । V. tricolor (বুনো Pansy অথবা Heartsease), V. altaica এবং V. lutea।.

চিত্রশালা
---------

* 'Delta Pure Deep Orange' Orange cultivar'Delta Pure Deep Orange' Orange cultivar
* 'Delta Premium Pure White' White cultivar'Delta Premium Pure White' White cultivar
* 'Delta Pure Yellow' Yellow cultivar'Delta Pure Yellow' Yellow cultivar
* 'Delta Light Blue' Light blue cultivar'Delta Light Blue' Light blue cultivar
* Blue cultivarBlue cultivar
* Solid red cultivarSolid red cultivar
* Purple cultivarPurple cultivar
* Purple and white cultivarPurple and white cultivar

তথ্যসূত্র
---------

1. ↑  Diderot, Denis (২০১৩-০৪-১৫)। "Viola, pansy"। *Encyclopedia of Diderot & d'Alembert - Collaborative Translation Project*। সংগ্রহের তারিখ ১ এপ্রিল ২০১৫।
১৫ মিটার হারবার প্যাট্রোল বোট
**টহল জাহাজ** নৌপথ বা সমূদ্রপথ পাহারায় নিয়োজিত জাহাজ। এগুলো দ্রুতগতিসম্পন্ন ও অস্ত্রসজ্জিত থাকে। নঁকশা ও কার্য়ক্ষমতা ভেদে এসকল জাহাজের মধ্যে পার্থক্য দেখা যায়। নেীবাহিনী, কোস্টগার্ড, পুলিশ বাহিনী এ ধরনের জাহাজ ব্যবহার করে। টহল জাহাজ সাধারনত সামুদ্রিক সীমান্ত পাহারায় নিয়োজিত থাকে।

শ্রেনীকরণ
---------

বৃহৎ পরিসরে টহল জলযানকে দুই ভাগে ভাগ করা হয়, ’ইনসোর প্যাট্রোল ভেসেল’(আইপিভি) এবং অফসোর প্যাট্রোল ভেসেল (ওপিভি)। মিসাইল বোট, টর্পেডো বোট, ফাস্ট এ্যাটাক ক্রাফট ইত্যাদি জাহাজগুলো আকারে ছোট হয়। যদিও ভারি অস্ত্র সজ্জিত ফ্রিগেটও টহল জাহাজ হিসাবে ব্যবহৃত হয়।

ইতিহাস
------

উভয় বিশ্বযুদ্ধে প্রচুর বেসামরিক নৌযান যেমন মাছধরার জাহাজ, প্রোমদতরী ইত্যাদি জলযানকে মেশিনগান ও অন্যান্য অস্ত্র সজ্জিত করে টহল জাহাজে রূপান্তর করা হয়েছিল। বর্তমানেও এধরনের টহল জাহাজ দেখতে পাওয়া যায়। সাধারনত সমুদ্রগামী টহলযান ৩০ মিটার দীর্ঘ হয়। এসকল জাহাজ, মূল অস্ত্র হিসাবে সাধারনত সিঙ্গেল মিডিয়াম ক্যালিবারের আর্টিলারি গান ব্যবহার করে। এছাড়া অতিরিক্ত গুলিবর্ষণ ক্ষমতা হিসাবে হালকা ও মাঝারি মেশিনগান ব্যবহার করে। অভিযানের গুরোত্ব ও প্রয়োজনিয়তা ভেদে টর্পেডো, সারফেস টু সারফেস মিসাইল, এন্টি মিসাইল ইত্যাদি অস্ত্রও দ্বারা টহল জাহাজ সজ্জিত থাকে।

তথ্যসূত্র
---------

১.বাংলাদেশ নৌবাহিনীর বহরে যুক্ত হলো ১২ টি পেট্রোল ভেসেল।:দৈনিক **বাংলাদেশ প্রতিদিন**  ,১৬ই সেপ্টম্বর,২০১৫ .
প্রথম সংস্করণ শিরোনাম পাতা

**দি কেমিক্যাল হিস্ট্রি অব এ ক্যান্ডেল** হল রয়েল ইনিস্টিটিউশনে মাইকেল ফ্যারাডের রসায়ন এবং পদার্থ বিজ্ঞানের শিখার উপর বক্তব্যের উপর তৈরীকৃত ছয় পর্বের একাট ধারাবাহিক গ্রন্থ।

ছয়টি লেকচারের সূচিপত্র
-----------------------

**লেকচার ১:** একটি মোমবাতি: শিখা - এর উৎস - গঠন - গতিশীলতা - উজ্জ্বলতা

**লেকচার ২:** শিখা উজ্জ্বলতা - দহন জন্য প্রয়োজনীয় বাতাস - পানি উৎপাদন

**লেকচার ৩:** পণ্য: - জল প্রকৃতি - একটি কম্পাউন্ড - দহন থেকে জল হাইড্রোজেন

**লেকচার ৪:** মোমবাতিতে হাইড্রোজেন - পানিতে পোড়া - পানির অন্যান্য অংশ - অক্সিজেন

**লেকচার ৫:** বাতাসে অক্সিজেন উপস্থিতি - বায়ুমন্ডলের প্রকৃতি - তার সম্পত্তি - মোমবাতি থেকে অন্য পণ্য - কার্বনিক অ্যাসিড - তার সম্পত্তি

**লেকচার ৬:** কার্বন বা কাঠকয়লা - কয়লা গ্যাস শ্বসন এবং একটি মোমবাতি পোড়ানোর তার সাদৃশ্য - উপসংহার

বহিঃসংযোগ
---------


উইকিমিডিয়া কমন্সে **দি কেমিক্যাল হিস্ট্রি অব এ ক্যান্ডেল** সংক্রান্ত মিডিয়া রয়েছে।

* Faraday, Michael (১৮৬১)। W. Crookes, সম্পাদক। *A Course of Six Lectures on the Chemical History of a Candle*। Griffin, Bohn & Co.।  Full text of *The Chemical History Of A Candle* from Project Gutenberg
* Faraday, Michael (১৮৬১)। W. Crookes, সম্পাদক। *A Course of Six Lectures on the Chemical History of a Candle*। Griffin, Bohn & Co.। আইএসবিএন 1-4255-1974-1।  Full text of *The Chemical History Of A Candle* from Internet Archive, with illustrations.
* Modern interpretation of the candle lectures
দুবাইয়ের দ্যা ইউনিভার্স পরিকল্পনা।
**দ্য ইউনিভার্স** একটি পরিকল্পিত আকাশগঙ্গা এবং সৌরজগৎ আকৃতির কৃত্রিম দ্বীপপুঞ্জ, যা সংযুক্ত আরব আমিরাতের দুবাইয়ের উপকূলে নির্মিত হবে। পাম দ্বীপ এবং দ্য ওয়ার্ল্ড দ্বীপপুঞ্জ নির্মিত নাখিল ডেভেলপা জানুয়ারি ২০০৮ সালে এই প্রকল্পের ঘোষণা করে। এটি ২০২৩ এবং ২০২৮ সালের মাঝামাঝি সময়ে সম্পন্ন হওয়ার কথা বলা হয়, কিন্তু ২০০৯ সালে প্রকল্পটি স্থগিত করে রাখা হয়েছে। দ্য ইউনিভার্স দ্বীপপুঞ্জ ভ্যান ওর্ড এবং জন দে নুল ড্রেজিং কোম্পানিসমূহ ৩,০০০ হেক্টর জমির উপর তৈরি করবে।

পাম জুমিরহা, দ্য ওয়ার্ল্ড, জুমিরাহ উপকূল এবং পাম দেইরা মধ্যে দ্য ইউনিভার্স এর অবস্থিত হওয়া কথা ছিল।

বর্তমান অবস্থা
--------------

প্রকল্পটির ২০০৯ সাল থেকে পরিকল্পনা পর্যায়ে ছিল। নাখিলের ওয়েবসাইটটিতে "ভবিষ্যৎ প্রকল্প" হিসাবে ইউনিভার্সকে তালিকাভুক্ত করেছিল, কিন্তু ১১ই এপ্রিল ২০১৫ সালে এটি সরানো হয়েছে।

তথ্যসূত্র
---------

1. ↑  "ইউনিভার্সের মাস্টারপ্ল্যানার"। Nakheel। ২০০৮-০১-২০। ২০০৮-১০-১৫ তারিখে মূল থেকে আর্কাইভ করা। সংগ্রহের তারিখ ২০১৮-০৯-০১।
2. 1 2  "নাখিল কর্তক দুবাইয়ের দ্য ইউনিভার্স দ্বীপপুঞ্জ"। DubaiFAQs.com। ২০০৯-০৭-১৮। সংগ্রহের তারিখ ২০১৮-০৯-০১।
3. 1 2  সোনা নাম্বিয়ার (২০০৯-০৫-১১)। "Nakheel confirms receiving funds"। *আমিরাত ব্যবসায়িক ২৪/৭*। ২০০৯-০৫-১৪ তারিখে মূল থেকে আর্কাইভ করা। সংগ্রহের তারিখ ২০১৮-০৯-০১।
4. ↑  সোনা নাম্বিয়ার (২০০৯-০৫-১১)। "Focus will be on serviced land when market recovers"। *আমিরাত ব্যবসায়িক ২৪/৭*। ২০০৯-০৬-০৫ তারিখে মূল থেকে আর্কাইভ করা। সংগ্রহের তারিখ ২০১৮-০৯-০১।  (নাখিলের সিইও ক্রিস ও'ডোনেলের সাক্ষাৎকার।)
5. ↑  "ভবিষ্যৎ প্রকল্প - দ্য ইউনিভার্স"। নাখিল। ২০০৯-০২-০৯ তারিখে মূল থেকে আর্কাইভ করা। সংগ্রহের তারিখ ২০১৮-০৯-০১।

বহিঃসংযোগ
---------

* দ্য ইউনিভার্স - নাখিলের অফিসিয়াল সাইট।
**সুমন কল্যাণপুর** (মারাঠি: सुमन कल्याणपूर; জন্ম ২৮ জানুয়ারি ১৯৩৭) হলেন একজন ভারতীয় সংগীতশিল্পী। তিনি ভারত রাষ্ট্রের অতি শ্রদ্ধেয় নেপথ্য গায়িকাদের মধ্যে একজন স্বনমধন্য ব্যক্তি ছিলেন। তার সেই সময়কালে, লতা মঙ্গেশকরের একাধিপত্যের মধ্যেও, প্রায় সমস্ত সংগীতকারের সঙ্গেই যুক্ত হয়ে গান গেয়ে স্বীকৃতি অর্জনে সফল হয়েছিলেন। অনেক মানুষ বিশ্বাস করত যে, তার যা প্রতিভা, তাতে তার যত দূর এগোনো উচিত ছিল, তত দূর তিনি যেতে পারেননি, যদিও তার অভাবনীয় সাংগীতিক বৈশিষ্ট্য, যেগুলো একজন নেপথ্য গায়িকার কাছে খুবই প্রয়োজনীয়, সেই উচ্চাঙ্গ সংগীতের বিশদ জ্ঞান, সুরেলা কণ্ঠ এবং গলার বিস্তীর্ণ পরিসীমা ছিল।

সুমন কল্যাণপুরের কণ্ঠ অনেক সময়ই লতা মঙ্গেশকরের মনে করে ভুল করত অনেকে। ১৯৫৪ খ্রিষ্টাব্দে তিনি কর্মজীবন শুরু করেন এবং ১৯৬০ এর দশক এবং ১৯৭০ এর দশকে তিনি ভীষণভাবে জনপ্রিয় হয়ে ওঠেন। তিনি হিন্দি ভাষা ছাড়াও মারাঠি, অসমীয়া, গুজরাতি, কন্নড়, ভোজপুরি, রাজস্থানি, বাংলা, ওডিয়া এবং পাঞ্জাবি ভাষায় গান রেকর্ড করেছিলেন। তার প্রধান সময়ে তিনি জনপ্রিয় সংগীতশিল্পী বলে বিবেচিত হয়েছিলেন। তিনি মোট ৮৫৭ খানা হিন্দি গান গেয়েছেন।

প্রারম্ভিক জীবন
---------------

সুমন কল্যাণপুর ১৯৩৭ খ্রিষ্টাব্দের ২৮ জানুয়ারি ঢাকায় জন্মগ্রহণ করেন। তার পিতা শঙ্কর রাও হেমাদি কর্ণাটকের ম্যাঙ্গালোর শহরের এক বনেদি সারস্বত ব্রাহ্মণ পরিবার থেকে এসেছিলেন। কর্ণাটকের উদুপি জেলার কুন্দপুর তালুকের একটা গ্রাম হল হেমাদি। তিনি সেন্ট্রাল ব্যাঙ্ক অফ ইন্ডিয়ার এক উঁচু পোস্টে চাকরি করতেন এবং দীর্ঘদিন ধরে অধুনা বাংলাদেশের রাজধানী ঢাকায় নিয়োজিত ছিলেন। সেখানে তার পিতা এবং মাতা সীমা হেমাদি ছাড়াও তারা পাঁচ বোন এবং এক ভাই ছিলেন; সুমন তার ভাইবোনেদের মধ্যে সকলের বড়ো ছিলেন। তিনি একজন স্বনামধন্য ভারতীয় গায়িকা। তার পরিবার ১৯৪৩ খ্রিষ্টাব্দে মুম্বই শহরে চলে যান, যেখানে তিনি সংগীতের তালিম নিয়েছিলেন।

সুমন কল্যাণপুর সব সময় ছবি আঁকা এবং সংগীতে অনুরক্ত ছিলেন। মুম্বইয়ের বিখ্যাত কলম্বিয়া হাই স্কুলে পড়াশোনা শেষ করে তিনি ছবি আঁকার পরবর্তী পাঠ নিতে মর্যাদাপূর্ণ স্যর জে জে স্কুল অফ আর্টসে ভরতি হয়েছিলেন। একই সঙ্গে পুণের প্রভাত ফিল্মের সংগীত পরিচালক এবং তাদের একজন পারিবারিক বন্ধু 'পণ্ডিত কেশব রাও ভোলে'জির কাছে উচ্চাঙ্গ কণ্ঠ সংগীতে তালিম নিয়েছিলন। সুমনের মত অনুযায়ী, প্রথমদিকে গান গাওয়াটা ছিল তার কাছে একটা শখ, কিন্তু ক্রমে ক্রমে সংগীতের ওপর তার অনুরাগ বেড়ে যায়, আর এর ফলস্বরূপ তিনি পেশাদারিত্বের সঙ্গে 'উস্তাদ খান আবদুল রহমান খান' এবং 'গুরুজি মাস্টার নবরং' এঁদের কাছে সংগীত শিক্ষা করতে আরম্ভ করেছিলেন।

তথ্যসূত্র
---------

1. ↑  The Other Lata
2. ↑  "Suma Kalyapur"। ১৩ জানুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ২৭ ফেব্রুয়ারি ২০১৯।
3. ↑  "Suman Kalyapur"। ৩ সেপ্টেম্বর ২০১৩ তারিখে মূল থেকে আর্কাইভ করা। সংগ্রহের তারিখ ২৮ ফেব্রুয়ারি ২০১৯।
রাডে, ২০১০
**ফ্রান্সিস রাদে** (জন্ম ২৯ শে জানুয়ারি, ১৯৪৪, ইংল্যান্ডের ম্যানচেস্টারে) জেরুসালেমের হিব্রু বিশ্ববিদ্যালয়ের শ্রম আইনে ইলিয়াস লিবারম্যান চেয়ারের ইমেরিটাস অধ্যাপিকা। রাদে বর্তমানে  কলম্যান কলেজ অব ম্যানেজমেন্ট একাডেমিক স্টাডিজের হাইম স্ট্রাইকস ল স্কুলে আইনের অধ্যাপিকা, যেখানে তিনি ইসরায়েলে আন্তর্জাতিক আইন একত্রীকরণের কনকর্ড সেন্টারের সভাপতি এবং বিদ্যালয়ের স্নাতক কর্মসূচির প্রধান হিসাবেও কাজ করেন।

রাদে ইউনিভার্সিটি কলেজ লন্ডনের সম্মানিত অধ্যাপিকা এবং কোপেনহেগেন বিশ্ববিদ্যালয়ের সম্মানিত চিকিৎসক। তিনি ইসরায়েলের সুপ্রিম কোর্টে একজন মামলা মোকদ্দমায় লড়াই মানবাধিকারের জন্য একজন কর্মী, এবং নারীর বিরুদ্ধে বৈষম্যের সকল প্রকার বিলোপ সংক্রান্ত সম্মেলনের একজন বিশেষজ্ঞ সদস্যা এবং বিভিন্ন সরকারি ও বেসরকারি সংস্থার সদস্যা ছিলেন ও নিয়োজিত আছেন। ২০১১ সালের হিসাবে, [*হালনাগাদ প্রয়োজন*] তিনি জাতিসংঘের মানবাধিকার কাউন্সিলের ওয়ার্কিং গ্রুপের সদস্যা হিসেবে নারীর প্রতি বৈষম্য নিয়ে কাজ করেন। অধ্যাপক রাদে বিবাহিত এবং তার তিনটি সন্তান রয়েছে।

জীবনী
-----

ফ্রান্সিস রাদে যুক্তরাজ্যে বড় হয়েছেন। তিনি লন্ডন স্কুল অব ইকোনমিক্সে আইন বিষয়ে পড়াশোনা করেছেন। তিনি তার এলএল শেষ করার পর ব্রিটিশ ইনস্টিটিউট অব ইন্টারন্যাশনাল অ্যান্ড কম্পারেটিভ ল-এ গবেষক হিসেবে কাজ করেছিলেন। ১৯৬৬ সাল থেকে ১৯৬৮ সালের মধ্যে তিনি তানজানিয়ার পূর্ব আফ্রিকা বিশ্ববিদ্যালয়ের একজন প্রভাষক ছিলেন, যেখানে তিনি প্রথম পূর্ব আফ্রিকান শ্রম আইন কোর্সটি প্রতিষ্ঠা করেছিলেন। তিনি ১৯৬৮ সালে ইসরায়েলে চলে আসেন এবং পিএইচডি সম্পন্ন করেন। জেরুসালেমের হিব্রু বিশ্ববিদ্যালয়ে পড়াশোনা করেন, যেখানে তিনি শ্রম আইনে ইলিয়াস লিবারম্যান চেয়ার হয়েছিলেন। রাদে সাউদার্ন ক্যালিফোর্নিয়া বিশ্ববিদ্যালয়, তুলানে বিশ্ববিদ্যালয় , কোপেনহেগেন বিশ্ববিদ্যালয় এবং অক্সফোর্ড বিশ্ববিদ্যালয়ের পরিদর্শক অধ্যাপিকা হিসাবে কাজ করেছেন।

একাডেমিক ও আইনি পেশা
--------------------

রাদে বর্তমানে কলম্যান কলেজ অব ম্যানেজমেন্ট একাডেমিক স্টাডিজের হেইম স্ট্রাইকস ল স্কুলে আইনের অধ্যাপিকা, যেখানে তিনি ইসরায়েলের আন্তর্জাতিক মানবাধিকার আইন অ্যামিকাস ক্লিনিকের সাথে কনকর্ড সেন্টার ফর ইন্টিগ্রেশন অব ইন্টারন্যাশনাল ল -এর সভাপতি ও স্কুলের স্নাতক প্রোগ্রামের প্রধান।

তিনি ইসরায়েল আইন পর্যালোচনার প্রধান সম্পাদক; হিব্রু বিশ্ববিদ্যালয়ে মহিলা গবেষণার জন্য লেফার সেন্টারের চেয়ার; মিনার্ভা সেন্টার ফর হিউম্যান রাইটসের একাডেমিক কমিটির চেয়ারম্যান; এবং ইসরায়েলি অ্যাসোসিয়েশন অব ফেমিনিস্ট অ্যান্ড জেন্ডার স্টাডিজের চেয়ারের দায়িত্ব পালন করেছেন।

তার গবেষণায় সুবিধাবঞ্চিত গোষ্ঠীর সমতার অধিকারের ক্ষেত্রে তত্ত্বের বিকাশের দিকে মনোনিবেশ করা হয়েছে।

তথ্যসূত্র
---------

1. ↑  "Conference Circuit"। Pqasb.pqarchiver.com। মার্চ ৪, ২০০৭। নভেম্বর ২, ২০১২ তারিখে মূল থেকে আর্কাইভ করা। সংগ্রহের তারিখ জুন ২৮, ২০১০।
2. ↑
**চিন্নস্বামী সুব্রহ্মণ্য ভারতী**, (சின்னசுவாமி சுப்பிரமணிய பாரதி) যিনি **ভারতীয়ার** (১১ ডিসেম্বর ১৮৮২ - ১১ সেপ্টেম্বর ১৯২১) নামেও পরিচিত ছিলেন, তিনি ছিলেন একজন তামিল লেখক, কবি, সাংবাদিক, ভারতীয় স্বাধীনতা কর্মী, একজন সমাজ সংস্কারক এবং বহুভক্ত। "মহাকবি ভারতী" নামে খ্যাতিমান, তিনি আধুনিক তামিল কবিতার প্রবর্তক ছিলেন এবং সর্বকালের সর্বশ্রেষ্ঠ তামিল সাহিত্যের একজন হিসাবে বিবেচিত হন। তাঁর অসংখ্য রচনায় ভারতের স্বাধীনতা আন্দোলনের সময় দেশাত্মবোধ জাগানো আগুনের গান অন্তর্ভুক্ত ছিল।

১৮৮২ সালে তিরুনেলভেলি জেলা (বর্তমান থুথুকুদি) এর এট্টায়াপুড়মে জন্মগ্রহণ করেন, ভারতী প্রাথমিক শিক্ষার তিরুনেলভেলি এবং বারাণসীতে পড়াশোনা করেছিলেন এবং দ্য হিন্দু, বাল ভারত, বিজয়া, চক্রবর্তী, স্বদেশসমিত্রান ও ভারত সহ বহু পত্রিকার সাংবাদিক হিসাবে কাজ করেছিলেন। ১৯০৮ সালে, ব্রিটিশ ভারত সরকার তাঁর বিপ্লবী লেখার জন্য ভারতীর বিরুদ্ধে গ্রেপ্তারি পরোয়ানা জারি করে এবং তাকে পন্ডিচেরি (কেন্দ্রশাসিত অঞ্চল) পালাতে বাধ্য করে, যেখানে তিনি ১৯১৮ সাল পর্যন্ত ছিলেন।

তামিল সাহিত্যে ভারতীর প্রভাব অসাধারণ। যদিও বলা হয়ে থাকে যে তিনি প্রায় ১৪ টি ভাষায় দক্ষ ছিলেন তাঁর প্রিয় ভাষা তামিল। তিনি তার আউটপুট মধ্যে ছিল। তিনি রাজনৈতিক, সামাজিক এবং আধ্যাত্মিক থিমগুলি আবৃত করেছিলেন। ভারতী রচিত গান এবং কবিতাগুলি প্রায়শই তামিল সিনেমায় ব্যবহৃত হয় এবং সারা বিশ্ব জুড়ে তামিল শিল্পীদের সাহিত্য ও বাদ্যযন্ত্রের স্টাইপলে পরিণত হয়েছে। তিনি আধুনিক ফাঁকা আয়াতের পথ প্রশস্ত করেছিলেন।

১১ বছর বয়সে তাঁকে "ভারতী" উপাধিতে ভূষিত করা হয়, যা শিক্ষার দেবী সরস্বতীর দ্বারা আশীর্বাদপ্রাপ্ত। তিনি ষোল বছর বয়সে পিতাকে হারিয়েছিলেন, কিন্তু এর আগে যখন তিনি ১৫ বছর বয়সে ছিলেন, তখন তিনি সাত বছর বয়সী চেল্লামাকে বিয়ে করেছিলেন।

তথ্যসূত্র
---------

1. ↑  "Knowing Subramania Bharati beyond his turban colour"। *telegraphindia.com*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Modi pays tributes to Tamil poet Subramania Bharathi"। *newstodaynet.com*। ২১ ডিসেম্বর ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Supriya Nair (৩১ অক্টোবর ২০১৯)। "The taste of lightning"। *mumbaimirror.indiatimes.com*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "Subramania Bharati first to vouch for women in politics: Banwarilal Purohit"। *টাইমস অব ইন্ডিয়া*। ১২ ডিসেম্বর ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------


উইকিমিডিয়া কমন্সে **সুব্রহ্মণ্য ভারতী** সংক্রান্ত মিডিয়া রয়েছে।

ইংরেজি ভাষার উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে:
**பாரதியார்**

উইকিউক্তিতে ***সুব্রহ্মণ্য ভারতী*** সম্পর্কিত উক্তির সংকলন রয়েছে।

* এস বিজয়া ভারতী, সুব্রহ্মণ্যর নাতনীর মেয়ের বানানো ওয়েবসাইট  ওয়েব্যাক মেশিনে আর্কাইভকৃত ২০ সেপ্টেম্বর ২০২০ তারিখে
* সুব্রহ্মণ্য সম্পর্কে কিছু তথ্য
* ভারতীয়ারের জীবন
* 
* লিব্রিভক্সের পাবলিক ডোমেইন অডিওবুকসে  সুব্রহ্মণ্য ভারতী
**সুলতান-উন-নিসা** বেগম (১৫ এপ্রিল ১৫৮৬ - ৫ সেপ্টেম্বর ১৬৪৬) ছিলেন মুঘল সম্রাট জাহাঙ্গীর এবং তার প্রথম স্ত্রী শাহ বেগমের জ্যেষ্ঠ সন্তান এবং প্রথম কন্যা।

জীবনকাল
-------

সুলতান-উন-নিসা -কে **নিসার বেগম** নামেও সম্বোধিত করা হত। তিনি ১৫৮৬ সালের ২৫ এপ্রিল জন্মগ্রহণ করেন। তার জন্মস্থান ছিল কাশ্মীর। সেইসময় কাশ্মীর মুঘল বাদশা আকবরের অধীনে ছিল, আকবর সম্পর্কে ছিলেন নিসার বেগমের দাদামহাশয়। কথিত আছে যখন বাদশা আকবর তার পরিবারে প্রত্যাবর্তনের উদ্দেশ্যে ফতেপুর সিক্রির দিকে যাত্রা আরম্ভ করেন তখন সুলতান-উন-নিসার জন্ম হয়। তার পিতা ছিলেন আকবরের জ্যেষ্ঠ এবং একমাত্র জীবিত পুত্র ও তার উত্তরাধীকারী যুবরাজ সেলিম। সুলতান-উন-নিসার মাতা ছিলেন শাহ বেগম। শাহ বেগমের আসল নাম ছিল মান বাই। তিনি আমেরের রাজা ভগবন্ত দাসের কন্যা এবং সাহজাদা সেলিমের প্রথম স্ত্রী ছিলেন।

কথিত আছে সুলতান-উন-নিসার জন্ম উপলক্ষে বাদশা আকবর তার মাতা রাজমাতা হামিদা বানু বেগম অর্থাৎ *মরিয়ম মকানির* গৃহে এক বিশাল ভোজের আয়োজন করেছিলেন এবং সেখানে বহুল উপহার বিনিময় করা হয়েছিল।

তার একমাত্র রক্তসম্পর্কের ভাই ছিলেন হতভাগ্য শাহজাদা খুসরু মির্জা। মুঘল সাম্রাজ্যের চিরাচরিত উত্তারাধীকার কলহের মধ্যে খুসরু মির্জা জড়িয়ে পড়েন এবং ফলস্বরূপ তার সৎ ভাই শাহজাদা খুররামের নির্দেশে তাকে হত্যা করা হয়।

মৃত্যু
------

সুলতান-উন-নিসা বেগম বিবাহ না করার সিদ্ধান্ত গ্রহন করেন এবং আজীবন অবিবাহিত থেকে যান। ১৬৪৬ সালের ৫ই সেপ্টেম্বর তারিখে তার জীবন অবসান হয়। বর্তমান উত্তরপ্রদেশের সিকান্দ্রায় তার দাদামহাশয় সম্রাট আকবরকে যেখানে সমাধিস্থ করা হয়েছে, তার কাছেই তাকে কবরস্থ করা হয়।

তথ্যসূত্র
---------

1. 1 2  Fazl, Abul। *The Akbarnama*। **III**। Beveridge, Henry কর্তৃক অনূদিত। Calcutta: ASIATIC SOCIETY OF BENGAL। পৃষ্ঠা 746। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Emperor, Jahangir। *Jahangirnama*। পৃষ্ঠা 59। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**জেকব রামজি** (ইংরেজি: Jacob Ramsey; জন্ম: ২৮ মে ২০০১) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব অ্যাস্টন ভিলা এবং ইংল্যান্ড অনূর্ধ্ব-২০ দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন।

২০০৭–০৮ মৌসুমে, ইংরেজ ফুটবল ক্লাব অ্যাস্টন ভিলার যুব পর্যায়ের হয়ে খেলার মাধ্যমে রামজি ফুটবল জগতে প্রবেশ করেছেন এবং এই দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৮–১৯ মৌসুমে, অ্যাস্টন ভিলার মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন। মাঝে তিনি এক মৌসুমের জন্য ডংকাস্টার রোভার্সের হয়ে ধারে খেলেছেন। ২০১৯ সালে, রামজি ইংল্যান্ড অনূর্ধ্ব-১৮ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন।

প্রারম্ভিক জীবন
---------------

জেকব রামজি ২০০১ সালের ২৮শে মে তারিখে ইংল্যান্ডের গ্রেট বারে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

রামজি ইংল্যান্ড অনূর্ধ্ব-১৮, ইংল্যান্ড অনূর্ধ্ব-১৯ এবং ইংল্যান্ড অনূর্ধ্ব-২০ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ২০১৯ সালের ২০শে মার্চ তারিখে তিনি জাপান অনূর্ধ্ব-১৮ দলের বিরুদ্ধে প্রীতি ম্যাচে ইংল্যান্ড অনূর্ধ্ব-১৮ দলের হয়ে আন্তর্জাতিক পর্যায়ে অভিষেক করেছেন।

তথ্যসূত্র
---------

1. ↑  "Jacob Ramsey: Overview"। Premier League। সংগ্রহের তারিখ ১৭ আগস্ট ২০১৯।

বহিঃসংযোগ
---------

* সকারওয়েতে জেকব রামজি (ইংরেজি) উইকিউপাত্তে এটি সম্পাদনা করুন
* সকারবেসে জেকব রামজি (ইংরেজি) উইকিউপাত্তে এটি সম্পাদনা করুন
* বিডিফুটবলে জেকব রামজি (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে জেকব রামজি (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে জেকব রামজি (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে জেকব রামজি (ইংরেজি) উইকিউপাত্তে এটি সম্পাদনা করুন
**পাখুই** (বৈজ্ঞানিক নাম: *Hasora badra(Moore)*) এক প্রজাতির মাঝারী আকারের প্রজাপতি। এরা ‘হেসপেরায়িডি’ গোত্রের এবং ‘কোয়লিয়াডিনি’ উপগোত্রের সদস্য।

আকার
----

পাখুই এর প্রসারিত অবস্থায় ডানার আকার ৫০-৫৫ মিলিমিটার দৈর্ঘ্যের হয়।

বর্ণনা
------

প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-

স্ত্রী পুরুষ উভয় নমুনার ডানার উপরিতল হলদেটে বাদামী এবং নিম্নতল হালকা মরচে রঙ্গা। সামনের ডানার নিম্নতলে অ্যাপেক্স অংশ ও পিছনের ডিসকাল অংশে ১গ ইন্টারস্পেসে একটি লম্বাটে ছোট সাদা ছোপ দৃশ্যমান। পুরুষ নমুনায়, পিছনের ডানার নিম্নপৃষ্ঠে অ্যানাল লতি অথবা লোব এর উপর লম্বাটে কালো একটি ছোপ বিদ্যমান এবং সামনের ডানার উপরিতলে কোস্টার কাছে ৩টে খুব ছোট ফ্যাকাসে হলুদ সাব-এপিকাল বিন্দু বর্তমান। স্ত্রী নমুনায়, সামনের ডানার উপরিতলে সেল এবং ২ ও ৩ নং ইন্টাওস্পেসে একটি করে মোট ৩টি বড়, তেরচা ভাবে চতুর্ভূজাকৃতি, অর্দ্ধ-স্বচ্ছ হলুদ ছোপ দেখা যায় যাদের সাহায্যে স্ত্রী নমুনার শনাক্তকরণ করা হয়। পুরুষ নমুনায় এই ছোপগুলি অনুপস্থিত।

ডানার নিম্নপৃষ্ঠে ডিসকাল অঞ্চল হালকা চকচকে বেগুনী ও নীলচে বেগুনি রঙ্গে ছাওয়া। অন্যান্য অধিকাংশ অল প্রজাতির পিছনের ডানার নিম্নপৃষ্ঠে যে লম্বা আড়াআড়ি সাদা বন্ধনী থাকে, পাখুই প্রজাতিতে তা অনুপস্থিত। এদের পিছনের ডানার নিম্নতলে সেল এর শেষভাগে একটি ছোটো নীলচে সাদা ছোপ এবং ডিসকাল অংশে ১গ ইন্টারস্পেসে একটি লম্বাটে ছোট সাদা ছোপ দৃশ্যমান।

আচরণ
----

এদের উড়ান অত্যন্ত দ্রুত এবং এরা উড়ার আগে স্প্রিং এর মত লাফিয়ে ওঠে। সকালের প্রথম ভাগে এবং সন্ধ্যার দিকে এই প্রজাতিকে সক্রিয় থাকতে দেখা যায়। অধিকাংশা ক্ষেত্রেই এদের পাতার নিম্নতলে অবস্থান করতে লক্ষ্য করা যায়। ভিজে ও ছায়াচ্ছন্ন অঞ্চল এই প্রজাতির বিশেষ পছন্দের। আর্দ্র ও ভিজে মাটি, পাখির বিষ্ঠা এবং কখনো কখনো ফুলের উপর এদের অবস্থান করতে দেখা যায়। জংগলের কাছাকাছি পুরনো ও মাটির বাড়ির স্যাঁতস্যাঁতে দেওয়ালে এই প্রজাতির বসে থাকার ঘটনা চোখে পড়ে। সাধারণত এরা উচ্চ বৃষ্টিপাতযুক্ত ঘন পাহাড়ি জঙ্গলে নিজেদের গতিবিধি আবন্ধ রাখে। পাহাড়ের পাদদেশ থেকে ৯০০মি উচ্চতা পর্যন্ত জঙ্গল এদের পছন্দের বাসস্থান। সাধারণত মে থেকে অক্টোবর মাস পর্যন্ত এদের দর্শন মেলে। পুরুষ নমুনা স্বভারগত ভাবে স্থানিক অর্থাৎ বারবার একই অঞ্চলে অথবা একই বাসব জায়গায় ফিরে ফিরে আসে।

চিত্রশালা
---------

তথ্যসূত্র
---------

1. ↑  Card for *Hasora badra*[*স্থায়ীভাবে অকার্যকর সংযোগ*] in LepIndex. Accessed 12 October 2007.
2. ↑  *A Pictorial Guide Butterflies of Gorumara National Park* (2013 সংস্করণ)। Department of Forests Government of West Bengal। পৃষ্ঠা ২৬৮।
3. ↑  Isaac, Kehimkar (২০০৮)। *The book of Indian Butterflies* (ইংরেজি ভাষায়) (1st সংস্করণ)। নতুন দিল্লি: অক্সফোর্ড বিশ্ববিদ্যালয় প্রেস। পৃষ্ঠা ৬৪। আইএসবিএন 978 019569620 2।

বহিঃসংযোগ
---------


উইকিমিডিয়া কমন্সে **পাখুই** সংক্রান্ত মিডিয়া রয়েছে।
সুলতান আব্দুল হালিম মুদজাম শাহ ব্রিজ বা **পেনাং দ্বিতীয় সেতু** (মালয়: জাম্বাতান সুলতান আব্দুল হালিম মুদাজাম শাহ বা জাম্বাতান কেদুয়া পালাউ পিনং, চীনা: 苏丹阿 都 哈林 跨海 大桥, তামিল: সলল্জান அப்துல் ஹாலிம் முவாட்சாம் ஷா பாலம் বা பினாங்கு இரண்டாவது பாலம்) হল পেনাং- এর একটি দ্বৈত ক্যারেজওয়ে টোল সেতু, মাল্যাশিয়া। এটি পেনাং দ্বীপের বটু মং এর সাথে মূল ভূখন্ডের মালয়েশিয়া উপদ্বীপের সেবারং পেরাইয়ের বন্দর কাসিয়া (বাতু কান) সাথে সংযোগ স্থাপন করে। প্রথম পেনাং ব্রিজের পরে দ্বীপটি মূল ভূখন্ডের সাথে যুক্ত করতে দ্বিতীয় সেতু। সেতুর মোট দৈর্ঘ্য ২৪ কি.মি. (১৫ মাইল) এবং মূল অংশ ১৬.৯ কি.মি. (১০.৫ মাইল) এ দৈর্ঘ্য। এটি মালয়েশিয়াতে দীর্ঘতম সেতু এবং দক্ষিণ-পূর্ব এশিয়ার সবচেয়ে দীর্ঘতম সেতু। দ্বিতীয় সেতুর জন্য একটি প্রধান ঠিকাদার চীন হর্ন ইঞ্জিনিয়ারিং কো লিমিটেড (সিএইচসি) নভেম্বর ২০০৭ এ দ্বিতীয় পেনাং সেতুতে কাজ শুরু করে ২০১১ সালে প্রকল্পটি সম্পন্ন হতে পারে বলে আশা করা হয়েছিল, তবে সমাপ্তির তারিখটি পরবর্তীতে মে ২০১২ পর্যন্ত মুলতবি করা হয় এবং পরবর্তীতে ফেব্রুয়ারি ২০১৪।  নির্মাণ ২০০৮ সালের নভেম্বর শুরু। নির্মাণের খরচ কমানোর জন্য, তার ডিজাইনটি তখন প্রথম ক্যাবল ব্রিজের পাশে থাকা পেনাল্ট ব্রিজের মতো করে সাজানো ছিল। চীন ও মালয়েশিয়ায় অর্থনৈতিক সম্পর্ক বজায় রাখতে ও বজায় রাখার জন্য চীনের জনগণের কাছ থেকে একটি বড় ঋণ দিয়ে এই সেতু তৈরি করা হয়েছে।  এই সেতুটি আনুষ্ঠানিকভাবে ১ মার্চ ২০১৪ তারিখে ২০:৩০ এমএসটিতে খোলা ছিল এবং চৌদ্দটি ইয়াং ডি-পিটারুয়ান আগং নামকরণের পর কেদাহের তুমুকুল আব্দুল হালিম মুদজাম শাহের নামকরণ করা হয়।

সংক্ষিপ্ত বিবরণ
---------------

সুলতান আব্দুল হালিম মুদজাম শাহ ব্রিজটি নবম মালয়েশিয়ায় পরিকল্পিত একটি উচ্চ অভিলাসী প্রকল্প (হিপ)। একটি উচ্চ ইমপ্যাক্ট প্রকল্প হচ্ছে মালয়েশিয়ার উত্তরের করিডোর অর্থনৈতিক অঞ্চল (এনসিআর) এর আর্থ-সামাজিক উন্নয়নে এটি একটি প্রধান উদ্ভাবক হিসেবে দেখা হয়। প্রকল্প মালয়েশিয়ার সরকার, জাম্বাতান কেদুয়া এসডিএনএইচডি (জে কেএসবি) দ্বারা গঠিত একটি বিশেষ উদ্দেশ্য ছাড়ের কোম্পানি দ্বারা বিতরণ করা হচ্ছে। ইউআইএম ​​গ্রুপের মালয়েশিয়ার একটি সহযোগী উইইএম বিল্ডার্স এসডিএন বিএইসডি এবং চীনের কমিউনিকেশন্স কনস্ট্রাকশন কোম্পানি (সিসিসি) এর একটি সহায়ক প্রতিষ্ঠান হিসেবে চীনের হার্বার ইঞ্জিনিয়ারিং কোম্পানি (CHEC) দ্বারা নির্মিত মোট দৈর্ঘ্যের ২৪ কিমি দৈর্ঘ্য পরিমাপ করা সেতুটি নির্মিত হচ্ছে। নির্মাণ সেতু, প্রধান ভূখন্ডে বাটু কৌণ এবং পেনাং দ্বীপে বাতু মাংকে সংযুক্ত করা, নভেম্বর ২০০৮ সালে শুরু হয় এবং ২০১৪ সালের ফেব্রুয়ারিতে এটি সম্পন্ন হয়। ২ মার্চ ২০১৪ তারিখে সেতুটি চালু করা হয়।

রুট পটভূমি
----------

আরও দেখুন
---------

* পেনাং সেতু

তথ্যসূত্র
---------

1. 1 2 3
2. ↑
3. ↑   Newspaper article regarding Chinese loan
4. ↑  "Penang Second Bridge to open March 1"। ২২ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ১৮ নভেম্বর ২০১৭।
ইরানের গ্যাসক্ষেত্রের অবস্থান
ভুকোভেক গ্যাসক্ষেত্র, ক্রোয়েশিয়া
ভূপ্রাকৃতিক তাপীয় ফাটলের মাধ্যমে কেরোজেন থেকে পরিবর্তিত হয়ে পেট্রোলিয়ামে রূপান্তরিত হওয়ার মতো প্রাকৃতিক গ্যাসও একই প্রক্রিয়ায় তৈরি হয়। ফলে, তেল এবং প্রাকৃতিক গ্যাস একই সাথে পাওয়া যায়। সাধারণ অর্থে, পর্যাপ্ত পরিমাণ তেলের মজুদকে তৈল ক্ষেত্র, এবং পর্যাপ্ত পরিমাণ প্রাকৃতিক গ্যাসের মজুদকে **প্রাকৃতিক গ্যাসক্ষেত্র** বলে।

সাধারণত, ১,০০০ মিটার থেকে ৬,০০০ মিটার গভীরে (৬০°C থেকে ১৫০°C তাপমাত্রায়) জৈব তলানি চাপা পড়ে তেল তৈরি হয়, যেখানে অধিক গভীরে এবং তাপমাত্রায় তলানি চাপা পড়ে প্রাকৃতিক গ্যাস উৎপন্ন করে। এগুলোর উৎস যতই গভীরতর হয়, গ্যাস তত "শুষ্ক" হয় (অর্থাৎ, গ্যাসে ঘনীভূত অংশ হয়)। তেল এবং প্রাকৃতিক গ্যাস পানি থেকে হালকা হওয়ার কারণে, উৎস থেকে এগুলো ভূপৃষ্ঠে চুইয়ে বের হয়ে আসা বা অ-বেধগম্য স্ট্রাটিগ্রাফিক ট্র্যাপে জমা না হলে ছড়িয়ে পড়তে চায়। এগুলোকে ড্রিলিংয়ের মাধ্যমে ট্র্যাপ থেকে নিষ্কাশন করা যেতে পারে।

সবথেকে বড় প্রাকৃতিক গ্যাসক্ষেত্র হচ্ছে সাউথ পার্স/আসালোয়েশ গ্যাসক্ষেত্র, যা ইরান এবং কাতারের মধ্যে অংশীদারত্বের মাধ্যমে পরিচালিত। দ্বিতীয় সর্বোচ্চ বড় প্রাকৃতিক গ্যাসক্ষেত্র হচ্ছে উরেঞ্জয় গ্যাসক্ষেত্র, এবং তৃতীয় সর্বোচ্চ বড় প্রাকৃতিক গ্যাসক্ষেত্র হচ্ছে ইয়ামবুর্গ গ্যাসক্ষেত্র, যার উভয় দুটিই রাশিয়ায় অবস্থিত।

উপকূলীয় গ্যাসক্ষেত্র
---------------------

নতুন একটি উপকূলীয় গ্যাসক্ষেত্র অনুসন্ধানের সময় ড্রিলশীপ *ডিসকভার এন্টারপ্রাইজ* দেখানো হয়েছে।
তেলের মতোই, প্রাকৃতিক গ্যাসও প্রায়শই উত্তর সাগর, আয়ারল্যান্ডের করিব গ্যাসক্ষেত্র, এবং স্যাবল দ্বীপের নিকটবর্তী স্কটিশ এলাকার স্যাবল অফশোর এনার্জি প্রোজেক্টের মতো উপকূলীয় গ্যাসক্ষেত্রের জলতলে পাওয়া যায়। খরচ এবং পানিতে অনপুকুল পরিবেশে কাজ করার জন্য উপকূলীয় প্রাকৃতিক গ্যাস আহরণ ও পরিবহনে ভূমি-ভিত্তিক গ্যাসের তুলনায় অনেক বৈচিত্র্যতা রয়েছে।

২১শ শতাব্দীর প্রথম দিকে গ্যাসের দাম বৃদ্ধির জন্য উত্তোলনকারীরা পূর্বে যেসব গ্যাসক্ষেত্রকে অর্থনৈতিকভাবে গুরুত্বপূর্ণ মনে করত না, তারা সেগুলো আবার পরিদর্শন করতে শুরু করেছে। উদাহরণস্বরূপ, ২০০৮ সালে মেক্সিকো উপদ্বীপের ব্ল্যাকবিয়ার্ড এলাকাটিতে ম্যাকমোরান এক্সপ্লোরেশন ৩২,০০০ ফুটের (৯৭৫৪ মিটার) (গ্যাস উৎপাদনের ইতিহাসে সবচেয়ে গভীরতম পরীক্ষাধীন কূপ) অধিক ড্রিলিং গভীরতার একটি গ্যাসক্ষেত্রের অনুমোদন দেয়। ক্ষেত্রটিকে পরিত্যক্ত ঘোষণা করার আগে, ২০০৬ সাল নাগাদ এক্সন মবিল ৩০,০০০ ফুট পর্যন্ত খনন করেও কোন গ্যাস পায় নি।

আরো দেখুন
---------

* শক্তি প্রবেশদ্বার

সাধারণ
* কেপরক
* গেজপ্রম
* তৈল ক্ষেত্র

উপকূলীয়
* নর্থ সো অয়েল
* অয়েল প্ল্যাটফর্ম
* ড্রিলশিপ

অন্যান্য
* দরওয়াজা, তুর্কমেনিস্তান - "নরকের দরজা"

তথ্যসূত্র
---------

1. ↑  A Famed Dry Hole Gets a Second Shot, Wall Street Journal, 21 July 2008, p.B1

আরো পড়ুন
---------

* Hyne, Norman J. (2001). *Nontechnical guide to petroleum geology, exploration, drilling, and production* (2nd ed.). Tulsa, Oklahoma: PennWell Corporation. আইএসবিএন ০-৮৭৮১৪-৮২৩-X

বহিঃসংযোগ
---------

* Atlas of Gulf of Mexico Gas and Oil Sands

|  |  |
| --- | --- |
| কর্তৃপক্ষ নিয়ন্ত্রণ: জাতীয় গ্রন্থাগার উইকিউপাত্তে এটি সম্পাদনা করুন | 
* জাপান
* চেক প্রজাতন্ত্র

 |
**বেলে পাইকান** (বৈজ্ঞানিক নাম: *Coladenia agni(de Niceville)*) এক প্রজাতির মাঝারী আকারের প্রজাপতি যার শরীর ও ডানা লালচে বাদামী রঙের এবং ডানার প্রান্ত বরাবর হলুদ এবং কালো ছোপ দেখা যায়। এরা ‘হেসপেরায়িডি’ গোত্রের এবং ‘টাজিয়াডিনি’ উপগোত্রের সদস্য।

আকার
----

বেলে পাইকান এর প্রসারিত অবস্থায় ডানার আকার ৩৫-৪০ মিলিমিটার দৈর্ঘ্যের হয়।

উপপ্রজাতি
---------

ভারতে প্রাপ্ত বেলে পাইকান এর উপপ্রজাতিসমূহ হল-

* *Coladenia agni agni* de Nicéville, 1883 – Himalayan Brown Pied Flat

বিস্তার
-------

এদের প্রায় সমগ্র ভারত জুড়েই দেখা যায় তবে শুষ্ক অঞ্চল ছাড়া। হিমালয় এর পাদদেশ থেকে ৩০০-১৩০০ মিটার উচ্চতা পর্যন্ত এদের সচরাচর দেখা যায়। মে মাস থেকে অক্টোবর মাস পর্যন্ত এদের উড়ান কাল।

বর্ণনা
------

প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-

ডানার উপরিতল ফ্যাকাসে বাদামী এবং উভয় ডানাতেই টার্মিনাল অংশ জুড়ে কালচে বাদামী সামনের ডানার উপরিতলে কোস্টার নিচে ডিসকাল অংশে বৃহৎ এবং ছোট একগুচ্ছ সাদা ছোপ এবং অয়াপেক্স অথবা শীর্ষের একটু নিচে সাদা এপিকাল ছোপগুচ্ছ বিদ্যমান। এপিকাল ছোপগুলি অনিয়মিত। পিছনের ডানার উপরিপৃষ্ঠে ডিসকাল অংশে ছোট ও কালো ছোপের সারি বর্তমান এবং শীর্ষভাগ থেকে টার্মিনাল রেখা বা প্বার্শপ্রান্তরেখার মধ্যভাগ পর্যন্ত সিলিয়া হলদেটে। সামনের ডানার নিম্নতলে ১খ নং ইন্টারস্পেসে দুটি সাদা ছোপ লক্ষ্য করা যায়। শুঙ্গ সাদামাটা এবং সমানভাবে বাদামী ও শুঙ্গ প্রান্তে মগুরাকৃতি অংশটিরও অনুরূপ রঙের।

আচরণ
----

আচরণ অন্যান্য ফ্ল্যাট প্রজাতির ন্যায়। এদের উড়ান দ্রুত তবে সংক্ষিপ্ত ও এরা মাটি বা ভূমির খুব কাছ দিয়ে ওড়ে। পাহাড়ের পাদদেশ থেকে ১৫০০মিটার উচ্চতা পযন্ত জঙ্গলে নদী অথবা ঝর্নার ধারে এদের দর্শন মেলে। অধিকাংশ ক্ষেত্রেই অল্প সময়ের জন্য পাতার নিচের অংশে অথবা মাটির উপর বসতে দেখা যায়। শুকনো পাতা এবং ভিজে ছোপ এর উপরও এরা বসে। এই প্রজাতিকে কখনো ডানা বন্ধ করে বসতে দেখা যায় না।

তথ্যসূত্র
---------

1. 1 2  *A Pictorial Guide Butterflies of Gorumara National Park* (2013 সংস্করণ)। Department of Forests Government of West Bengal। পৃষ্ঠা 282।
2. 1 2  Isaac, Kehimkar (২০১৬)। BHNS Field Guides Butterflies of India। Mumbai: Bombay Natural History Society। পৃষ্ঠা 73। আইএসবিএন 9789384678012।
3. ↑  "*Coladenia agni de Nicéville, 1883 – Brown Pied Flat*"। সংগ্রহের তারিখ ২১ মার্চ ২০১৮।
4. ↑  Singh, Arun Pratap (২০১১)। Butterflies of India। Noida: Om Book International। পৃষ্ঠা ১৬২। আইএসবিএন 978-93-80069-60-9।
5. 1 2  Kunte, Krushnamegh (২০১৩)। *Butterflies of The Garo Hills*। Dehradun: Samrakshan Trust, Titli Trust and Indian Foundation of Butterflies। পৃষ্ঠা ২২।

বহিঃসংযোগ
---------


উইকিমিডিয়া কমন্সে **বেলে পাইকান** সংক্রান্ত মিডিয়া রয়েছে।
চেন্নাকেশব মন্দির
**চেন্নাকেশব মন্দির** (কন্নড়: ಶ್ರೀ ಚೆನ್ನಕೇಶವ ದೇವಸ್ಥಾನ) প্রকৃত পক্ষে বিজয়নারায়ণ মন্দির চেন্নাকেশব মন্দির (কন্নড়:ವಿಜಯನಾರಾಯಣ ದೇವಸ್ಥಾನ) নামে পরিচিত। মন্দিরটি ভারতের কর্ণাটক রাজ্যের হাসান জেলায় ইয়াগাচি নদীর তীরে বেলুড়ে অবস্থিত। মন্দিরটি নির্মাণ করেন হয়সালা রাজত্বের রাজা বিষ্ণুবর্ধন। বেলুড় ছিল হয়সালা রাজত্বের রাজধানী। বেলুড় হাসান নগর থেকে ৪০ কিমি এবং ব্যঙ্গালুরু থেকে ২২০ কিমি দূরত্বে অবস্থিত। চেন্নাকেশব শব্দের অর্থ শ্রীকান্ত কেশব বা সুদর্শন বিষ্ণু। বেলুড় জায়গাটি হয়সালা রাজত্বকালে চিত্তাকর্ষক সব মন্দিরের জন্য বিখ্যাত। এই অনন্য মন্দির কমপ্লেক্সটি ইউনেস্কোর বিশ্ব ঐতিহ্যের তালিকায় সংযোগের জন্য প্রস্তাব করা হয়েছে।

ইতিহাস
------

এই মন্দিরটি রাজা বিষ্ণুবর্ধন ১১১৭ সালে সালে নির্মাণ করেন। মন্দিরটির নির্মাণের কারণ সম্পর্কে বিশেষজ্ঞরা বিভিন্ন মতামত দিয়েছেন। সম্ভবত মন্দিরটি নির্মাণ করা হয় কোন সামরিক বিজয়ের স্মারক হিসেবে। তারা মনে করেন পশ্চিমের চালুক্য রাজত্বকে( তখন চালুক্য রাজা ছিলেন ষষ্ঠ বিক্রমাদিত্য যিনি বাসবকল্যাণ থেকে রাজ্য পরিচালনা করতেন) পদানত করে রাজা বিষ্ণুবর্ধন তার পুজ্য দেবতার উদ্দেশ্যে এই মন্দিরটি নির্মাণ করেন। আবার অনেকে মনে করেন বিখ্যাত তালকার যুদ্ধে(১১১৬ সাল) চোল রাজত্বকে পরাস্ত করে গঙ্গাবাদী অঞ্চল ( বর্তমান দক্ষিণ কর্ণাটক) হয়সালা রাজত্বের অন্তর্ভুক্তকরণের ঘটনাকে স্মরণীয় রাখতে রাজা বিষ্ণুবর্ধন এই মন্দির নির্মাণ করেন। আবার কেউ কেউ মনে করেন সাধু রামানুজাচার্যের প্রভাবে বিষ্ণুবর্ধন জৈন মতবাদ থেকে বৈষ্ণব মতবাদে দীক্ষিত হন।এই দীক্ষা গ্রহণকে স্মরণীয় রাখার প্রায়াস হিসেবে তিনি এ অসামান্য সুন্দর নির্মাণ করেন। হয়সালা স্থাপত্য শিল্পীরা স্থাপত্য রীতিতে নব্য ধারনার সংযোগ করেন যাকে চিত্র সমালোচক এডাম হার্ডি ‘কর্ণাটক-দ্রাবিড়ীয়’ স্থাপত্য ঐতিহ্য হিসেবে উল্লেখ করেছেন। এই মন্দির থেকে ১১১৭ থেকে ১৮ শতক পর্যন্ত মোট ১১৮ টি লিপি উদ্ধার করা হয়েছে যেখান থেকে মন্দির নির্মাণকারী শিল্পী ও সময়কাল সম্পর্কে ইতিহাসবিদরা তথ্য নিরূপণ করেছেন।

তথ্যসূত্র
---------

1. ↑  Foekema (1996), p. 47
2. ↑  Professor S. Settar. "Hoysala Heritage". Frontline, Volume 20 - Issue 08, April 12–25, 2003. Frontline, From the publishers of the Hindu. Retrieved 2006-11-12.
3. ↑  Kamath (2001), p. 124
4. ↑  However, according to Professor Settar, contemporary records do not support this theory Professor S. Settar. "Hoysala Heritage". Frontline, Volume 20 - Issue 08, April 12–25, 2003. Frontline, From the publishers of the Hindu. Retrieved 2006-11-12.
5. ↑  Hardy (1995), pp. 6–7
সাংমিয়ং বিশ্ববিদ্যালয় ৩
 সাংমিয়ং আর্ট সেন্টার
**সাংমিয়ং বিশ্ববিদ্যালয়** দক্ষিণ কোরিয়ার একটি বেসরকারি বিশ্ববিদ্যালয়। এটি সিউলের জংনো জেলার প্রথম ক্যাম্পাস এবং দক্ষিণ ছুংছংনাম প্রদেশের ছনানে দ্বিতীয় ক্যাম্পাস নিয়ে গঠিত। এটি ১৯৬৫ সালে সাংমিয়ং মহিলা কলেজ এবং ১৯৮৫ সালে ছনানের সাংমিয়ং মহিলা কলেজের সাথে ১৯৩৭ সালে প্রতিষ্ঠিত। ১৯৮৭ সালে, বিশ্ববিদ্যালয়টিকে একটি বিশ্ববিদ্যালয়ে উন্নীত করা হয় এবং এর নাম পরিবর্তন করে সাংমিয়ং উইমেনস ইউনিভার্সিটি রাখা হয়। ১৯৯৬ সালে, এটি সহশিক্ষায় পরিবর্তিত হয় এবং এর নাম পরিবর্তন করে সাংমিয়ং বিশ্ববিদ্যালয় হয়।

প্রতীক
------

প্রতীকী হরিণ প্রেম, আদর্শ এবং ত্যাগের একটি জটিল অর্থ বহন করে। বরই ফুল হল পরিচ্ছন্নতা, সততা এবং বিশ্বাসের প্রতীক।

অবস্থান
-------

সাংমিয়ং বিশ্ববিদ্যালয় জংনো, সিউল এবং দক্ষিণ ছুংছংনাম প্রদেশের ছনানে অবস্থিত। জংনো জেলা সিউলের উৎসের জন্য বিখ্যাত।

ইতিহাস
------

বিশ্ববিদ্যালয়টির সূচনা ১৯৩৭ সালে যখন জাপানিরা কোরীয় উপদ্বীপের নিয়ন্ত্রণে ছিল। এই বছরেই তরুণদের উচ্চ শিক্ষার জন্য সাংমিয়ং একাডেমিটি ভবিষ্যতের জাতীয় নেতা তৈরি করার আশাবাদী উদ্দেশ্য নিয়ে প্রতিষ্ঠিত হয়েছিল।

১৯৬৫ সালের মধ্যে, একাডেমিটি একটি মহিলা শিক্ষক কলেজ এবং তারপর ১৯৮৬ সালে একটি মহিলা বিশ্ববিদ্যালয়ে পরিণত হয়। দশ বছর পর, সাংমিয়ং উইমেন ইউনিভার্সিটি পুরুষদের ভর্তি করা শুরু করে। ২০০৬ সালে সাংমিয়ং বিশ্ববিদ্যালয় একটি সহ-শিক্ষা প্রতিষ্ঠান হিসেবে দশ বছরে পদার্পণ করে। অনুষদ সদস্য, ছাত্র, প্রাক্তন ছাত্র এবং সম্প্রদায়ের সদস্যদের মতে, পুরুষদের পাশাপাশি মহিলাদের জন্য শিক্ষার সুযোগ সম্প্রসারণের জন্য সাংমিয়ং বিশ্ববিদ্যালয়ের পদক্ষেপ সফল হয়েছে। ১৯৯৬ সাল থেকে পাঠাগারে যাওয়ার হার এবং স্নাতক কর্মসংস্থানের হার বেড়েছে। কিওংসুন ইমের সহায়তায় সাংমিয়ং সহ-শিক্ষায় যাওয়ার পর থেকে পুরুষ প্রাক্তন ছাত্ররা প্রাক্তন ছাত্রদের কার্যকলাপে বৃদ্ধির জন্য অনেকাংশে দায়ী।

উল্লেখযোগ্য প্রাক্তন ছাত্র
--------------------------

* বে স্যুল-কি
* জো ইউজিন (চেরি ফিল্টার)
* ছোয়ে ওয়ন-ইয়ং
* গো সু
* হোয়াং সন-হি
* ইম জি-উ্যন
* কাং দোং-ওয়ন
* কিল ইওং-উ
* কিম দোং ওয়ান (শিনওয়া)
* কিম উ্যন-জং (জুয়েলরি)
* কিম জেওয়ন
* কিম ক্বোত-বি
* কিম ওয়ন-জুন
* কিম ইয়ো-হান (এক্সওয়ান / উইআই)
* কোয়ন সো-হিয়ন
* লি স্যুল-বি
* সোন জি-হিয়ন (ফোরমিনিট)
* ও হিয়ন জুন (এম.পায়ার)
* ও স্যুং-আ (রেইনবো)
* পার্ক বো-গম
* পার্ক জু-ইয়ন
* পার্ক সে-ইয়ং
* পার্ক সোল-মি
* শিন দা-উ্যন
* সোন তে-ইয়ং
* ইয়ন সাং-হো

বহিঃসংযোগ
---------

* সাংমিয়ং বিশ্ববিদ্যালয়ের অফিসিয়াল হোম পেজ (কোরিয়ান)
* সাংমিয়ং বিশ্ববিদ্যালয়ের অফিসিয়াল হোম পেজ (ইংরেজি)  ওয়েব্যাক মেশিনে আর্কাইভকৃত ১৬ আগস্ট ২০১৮ তারিখে

টেমপ্লেট:Universities and colleges in Seoul

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* ইসরায়েল
* মার্কিন যুক্তরাষ্ট্র

 |
| অন্যান্য | 
* মিউজিকব্রেইন্‌জ স্থান

 |
পর্যায় সারণিতে উপাদানগুলির জারণের অবস্থা
**জারণ অবস্থা** বা **জারণ সংখ্যা** হলো একটি রাসায়নিক যৌগের মধ্যে থাকা কোনো পরমাণুর জারিত অথবা বিজারিত অবস্থা নির্দেশকারী সংখ্যা। সাধারণ বা মুক্ত অবস্থায় কোনো পরমাণুর জারণ সংখ্যা শূন্য থাকে। তত্ত্বগতভাবে, কোনো পরমাণু যদি পুরোপুরি আয়নীয় যৌগ তৈরি করে, তবে সেই পরমানুতে মোট যে পরিমাণ আধানের পরিবর্তণ হবে সেটাই ওই যৌগে উক্ত পরমানুটির জারণ সংখ্যা।

যৌগের ওপর নির্ভর করে জারণ সংখ্যা ধনাত্বক, শূন্য অথবা ঋণাত্বক হতে পারে।

ব্যুত্পত্তি
-----------

"জারণ" শব্দটি বিজ্ঞানী ল্যাভয়সিয়ের অক্সিজেনের সাথে যুক্ত হওয়া বোঝাতে সর্বপ্রথম ব্যবহার করেন। পরবর্তীকালে, যে কোনো মৌল বা যৌগ থেকে ইলেকট্রন বেরিয়ে গেলে সেই প্রক্রিয়াকে জারণ বলে ধরা হয়।

মান
---

জারণ সংখ্যা সাধারণত পূর্ণ সংখ্যা হলেও, বিশেষ ক্ষেত্রে জারণ সংখ্যা ভগ্নাংশও হতে পারে; যেমনঃ ম্যাগনেটাইট (Fe3O4) যৌগে লৌহের জারণ সংখ্যা ৮/৩।

বিক্রিয়ার নামকরণ
-----------------

কোনো রাসায়নিক বিক্রিয়ায় মৌলিক পদার্থের জারণ সংখ্যা বেড়ে গেলে সেই বিক্রিয়াকে জারণ বিক্রিয়া বলা হয়; অপরদিকে, জারণ সংখ্যা কমলে সেই বিক্রিয়াকে বিজারণ বলা হয়। যে কোনো রাসায়নিক প্রক্রিয়ায় জারণ - বিজারণ একই সাথে ঘটে থাকে। একটি মৌল জারিত হলে অন্য কোনো মৌল বিজারিত হয়।

তথ্যসূত্র
---------
জোযুয়ে কার্দুচ্চি
**জোযুয়ে কার্দুচ্চি** (ইতালীয়: *Giosuè Carducci*) (জুলাই ২৭, ১৮৩৫ - ফেব্রুয়ারি ১৬, ১৯০৭) একজন ইতালীয় কবি এবং শিক্ষক। তাকে আধুনিক ইতালির অঘোষিত জাতীয় কবি হিসেবে অভিহিত করা হয়। তিনি ১৯০৬ সালে সাহিত্যে নোবেল পুরস্কার লাভ করেন। তাকে নোবেল পুরস্কার প্রদানের কারণ হিসেবে নোবেল কমিটি উল্লেখ করে, "কেবলমাত্র তার গভীর জ্ঞান এবং সূক্ষ্ণাতিসূক্ষ্ণ গবেষণার জন্যই নয় বরং কাব্যজগতে তার সৃজনশীল শক্তি, নিজস্ব ঘরাণার পরিশুদ্ধতা এবং কবিতার লিরিক রচনায় শক্তিমত্তার পরিচয় প্রকাশের স্বাক্ষরস্বরুপ।"

জীবনী
-----

কার্দুচ্চি ইতালির পিসার নিকটবর্তী তুস্কানি অঞ্চলের উত্তর-পশ্চিম কোনায় অবস্থিত ছোট্ট শহর ভালদিআস্টেলোতে জন্মগ্রহণ করেন। তার বাবা একজন ডাক্তার ছিলেন। ১৮৪৮ সালে ইউরোপ জুড়ে এক ব্যর্থ বিপ্লব সংঘটিত হয় যাতে তার বাবা যোগ দিয়েছিলেন। তিনি ইতালির পুনঃএকীকরণের একজন উপদেষ্টা বা অ্যাডভোকেট হিসেবে কাজ করেন। রাজনীতিতে অংশ নেয়ার জন্য তার পরিবারকে বেশ কয়েকবার আবাসস্থল পরিবর্তন করতে হয়। এ কারণে বাল্যকালে কারদুচ্চিকে বেশ ঝামেলা পোহাতে হয়েছিল।

সাহিত্যকর্ম
-----------

তথ্যসূত্র
---------

বহিঃসংযোগ
---------

* Nobel Prize Biography page
* Giosuè Carducci: 19th century poet, statesman and satanist
* Giosuè Carducci poems Original Italian text

  


| * দে
* স
১৯০৬ খ্রিস্টাব্দের নোবেল পুরস্কার বিজয়ী |
| --- |
| রসায়ন | 
* অঁরি মোয়াসঁ (ফ্রান্স)

 |  |
| সাহিত্য | 
* জোযুয়ে কার্দুচ্চি (ইতালি)

 |
| শান্তি | 
* থিওডোর রুজভেল্ট (মার্কিন যুক্তরাষ্ট্র)

 |
| পদার্থবিজ্ঞান | 
* জে জে থমসন (গ্রেট ব্রিটেন)

 |
| চিকিৎসাবিজ্ঞান | 
* কামিল্লো গলজি (ইতালি)
* সান্তিয়াগো রামোন ই কাহাল (স্পেন)

 |
| 
নোবেল পুরস্কার বিজয়ী
১৯০১
১৯০২
১৯০৩
১৯০৪
১৯০৫
**১৯০৬** 
১৯০৭
১৯০৮
১৯০৯
১৯১০
১৯১১
 |
***দিলেমা মেলায়ু*** বা ***দ্য মালয় ডিলেমা*** (ইংরেজি: The Malay Dilemma "মালয় উভয়-সংকট") মালয়েশিয়ার সাবেক প্রধানমন্ত্রী মাহাথির বিন মোহাম্মদ রচিত একটি গ্রন্থ। তিনি ১৯৭০ সালে এই বইটি প্রকাশ করেন। বইটি প্রকাশের ১১ বছর পরে মাহাথির মালয়েশিয়ার ৪র্থ প্রধানমন্ত্রী হিসেবে নিয়োগলাভ করেন।

ইতিহাস
------

বইটি প্রকাশের সময় মাহাথির সদ্য তাঁর আইনসভা সদস্য পদটি হারিয়েছিলেন। তাঁকে সরকারি দল ইউএমএনও থেকে বহিস্কার করা হয়েছিল। মালয়েশিয়াতে তখনও একটি জাতিবিদ্বেষজাত দাঙ্গার ধাক্কার রেশ রয়ে গিয়েছিল, যার নাম পরবর্তীতে দেওয়া হয় ১৩ই মে-র ঘটনা। এই বইটিতে মাহাথির জাতিবিদ্বেষের নিরিখে মালয়েশিয়ার ইতিহাস ও রাজনীতি বিশ্লেষণ করেন এবং নিম্নলিখিত মৌলিক অবস্থানগুলি প্রস্তাব করেন:

* মালয় জনগোষ্ঠী মালয়েশিয়ার আদিবাসী জাতি (ভূমিপুত্র)।
* মালয় ভাষা হল মালয়েশিয়ার একমাত্র জাতীয় ভাষা এবং অন্যান্য সব জাতিকে এই ভাষা শিখতে হবে।
* মালয় জাতির লোকদের সহনশীল ও সংঘাত এড়িয়ে চলার প্রকৃতির সুযোগ নিয়ে তাদের নিজের বাসভূমিতে তাদেরকে পরাধীন করা হয়েছে এবং অন্যান্য জাতির লোকেরা ব্রিটিশ সাম্রাজ্যের সাথে ষড়যন্ত্র করে এই কাজটি করেছে।
* মালয়েশিয়ার ব্যবসাবাণিজ্যে মালয়েশীয় চীনাদের একচেটিয়া আধিপত্য খর্ব করার জন্য ইতিবাচক কর্মকাণ্ডের একটি কর্মসূচি প্রয়োজন।

মাহাথিরের মতে এটি হল মালয় জাতির জন্য একটি উভয় সংকট, যেখানে তাদেরকে সিদ্ধান্ত নিতে হবে তারা মালয়েশীয় সরকারের সাহায্য নেবে না কি নেবে না; মাহাথিরের মত হলো মালয়দের এই সাহায্য গ্রহণ করা উচিত।

বইটিতে মাহাথির মালয়েশিয়ার মালয় ব্যতীত অন্যান্য জাতিগুলি সম্পর্কে ঢালাওভাবে নেতিবাচক মন্তব্য রাখেন। এর ফলে একজন উগ্র মালয় জাতীয়তাবাদী (উলত্রা) হিসেবে মাহাথিরের যে প্রতিমূর্তি ছিল, তা আরও সুপ্রতিষ্ঠিত হয়। তবে মাহাথির এই বইতে একই সাথে মালয় সম্প্রদায়ের বহুসংখ্যক বিফলতার কথাও তুলে ধরেন। বইটি ছিল সহিংসতা থেকে দূরে থেকে একটি জাতিগোষ্ঠীগত সুসমন্বিত মালয়েশিয়ার দিকে দেশটিকে পরিচালিত করা (যেখানে রাজনৈতিক ও অর্থনৈতিক ক্ষমতা শক্তভাবে মালয়দের হাতে থাকবে)

মাহাথির ১৯৭২ সালে আবার ইউএমএনও-তে ফিরে আসেন এবং ১৯৮১ সালে মালয়েশিয়ার প্রধানমন্ত্রীতে পরিণত হয়। তঁর শাসনামলে মালয়েশীয় সরকার যেসব নীতি প্রণয়ন করে, সেগুলির বেশিরভাগই *দিলেমা মেলায়ু*-তে উল্লেখ করা হয়েছিল। বিশেষ করে মালয়েশীয় নতুন অর্থনৈতিক নীতি-তে এগুলি বেশি পরিলক্ষিত হয়।

সমালোচনা
--------

বইটির প্রথম ইংরেজি সংস্করণে এর ব্রিটিশ প্রকাশক মাহাথিরের পূর্বানুমান ও বাস্তব তথ্যগুলির সঠিকতা নিয়ে সন্দেহ প্রকাশ করেছিল। মাহাথিরের যুক্তি ও সিদ্ধান্তগুলির পেছনে নথিভিত্তিক তথ্যপ্রমাণের অভাব নিন্দিত হয়েছিল। বাকরি মুসা লেখেন যে মাহাথিরের বিবৃতি ও পূর্বানুমানগুলি তাঁর ব্যক্তিগত অভিজ্ঞতা ও পর্যবেক্ষণপ্রসূত এবং এগুলিকে সমর্থন করার মতো কোনও প্রকৃত অভিজ্ঞতাভিত্তিক উপাত্ত নেই।

তথ্যসূত্র
---------

1. ↑  M. Bakri Musa (১৯৯৯)। *The Malay Dilemma Revisited – Race Dynamics in Modern Malaysia*। Gilroy, CA: Merantau Publishers।